|  |  |  |
| --- | --- | --- |
| 1 9 7 6  2 0 1 2 |  | 131.szám2012. ***október*** |
| Abonyi Horgász  Egyesület |

##### Tisztelt Horgásztársak!

Az Abonyi Horgász Egyesület vezetősége 2012. október 07-én rendes ülést tartott.

1./ Beszámoló hangzott el Szedrei József halőrfelelős részéről az új beléptetési

rendszer tapasztalatairól, hiányosságokról és javaslatokról.

A vezetőség megállapította, hogy a rendszer jól működik, de a 2013. évre

a létszámcsökkenés miatt kialakult gazdasági helyzet miatt költségkímélő

megoldást fognak kidolgozni. Ennek eredménye 2012. decemberi vezetőségi

ülésen fog véglegessé válni.

Határozat született arról, hogy 2012. október 29-től megszűnik a beléptető

halőri szolgálat a téli időszakra. Ezután már csak belépő kártyával lehet a

tavakra belépni. A napijegyes horgászoknak az autójukat le kell tenni a

parkolóban, és gyalog kell bemenniük.

Mivel állandóan van éjszakai horgászat, így nem kell igazodni a

horgászidőhöz, október 09-e után.

2./ Az elnök előterjesztette az új partszakasz használati szerződésre tett javas-

latot. Némi módosítás után a vezetőség úgy fogadta el, hogy konzultálni kell

az ügyvédünkkel, hogy jogilag megállja-e a helyét.

3./ A vezetőséghez érkezett egy fegyelmi határozat elleni fellebbezés.

A tárgyalás időpontja: 2012. október 20-a 9.00 óra. A tárgyalást vezeti:

Fehér Mihály alelnök, a jegyzőkönyvet vezeti: Fehér Endre titkár.

Az érintett, és a tanúk írásban fogják megkapni az idézést.

4./Az elnök beszámolt a 2012. szeptember 07-én Budapesten tartott „horgászati

konferencián” elhangzottakról. Többek között szó volt a halászati őrök jogál-

lásáról. Korábban a halászati őrök hivatalos személynek minősültek, aztán ki-

került a Btk-ból, most ezt visszatették,- hivatalos személyként nem lehetett,

de „közfeladatot ellátó személy”-ként került vissza a Btk-ba, ami azonban

nagyfokú büntetőjogi védettséget ad a halászati őrnek.

Szó volt még a horgásztúrizmus fejlesztéséről, és az új horgászvizsgáztatási

rendszer tervezetéről. 2012. augusztus 01-tól 3.500.-Ft. a vizsgadíj.

Beszámoló hangzott el az új SZÁK programmal kapcsolatos nehézségekről.

5./ Az elnök beszámolt az önkormányzat által kiírt 2013. évi rendezvények

költségeinek segítésére szóló pályázatról. A pályázat beadásra került, azzal

a megjegyzéssel, hogy a 2012. évre jóváhagyott pályázati pénz a mai napig

nem érkezett meg egyesületünknek.

6./ A 2013. évi horgászengedély árakat még nem tudtuk eldönteni, mert még a

hal árát egyenlőre nem tudjuk. Az biztos, hogy az állami jegy ára 1.000.-Ft-

ról 2.000.-Ft-ra, a HOHOSZ tagdíj 1.500.-ról 1.800.-Ft-ra emelkedik. A

fogási napló ára 80.-ft-ról 100.-Ft-ra módosul.

7./ A Wienerberger megkezdte a bányatavak rekultivációs munkáit. Nagyon jól

haladnak. Reményeink szerint hamarosan keresni fognak bennünket a szerző-

déskötés miatt.

8./ Határozat született arról, hogy a kisnevelő tó előtti gát partnak számít, tehát

onnan számít a 60 méter a csónakosok számára. Mivel partnak számít, a

gáthoz ki lehet kötni a csónakot és stégként lehet horgászni belőle.

9./ Határozat született arról is, hogy akinek a horgászbódéja nem az előírások-

nak megfelelően van elhelyezve, és nincs rajta tető, 2013. március 31-ig

rendezzék, ellenkező esetben a partszakasz használati joga megszűnik.

10./Szó volt a nagynevelő tó ismételten halnevelő tóvá való átalakításáról is.

Ennek a gazdaságossági számításai folyamatban vannak és a decemberi

vezetőségi ülés elé lesz terjesztve.

***2013. évi rendezvénynaptárunk:***

május 11-én Török Károly emlékverseny

május 25-én Gyermeknapi horgászverseny

Június 01-én Nyílt halfogó és főzőverseny

június 17-28-ig Gyermek tábor (két turnus)

július 20-a Nyílt keszegfogó verseny

augusztus 24-25-e Nyílt rablóhalfogó verseny

szeptember 21-én Napijegyesek versenye

A következő és egyben utolsó közösségi munka:

***012. november 03-án 07 órától lesz.***

Kérjük, hogy aki eddig nem teljesítette a kötelező munkát, most pótolja, vagy

csekken fizessen be 3.000.-Ft-ot. az egyesület számlájára.

Megköszönjük Mucsi Sándor horgásztársunknak, hogy a nagynevelő tó egyik

átvágását kimélyítette, hogy a halak tudjanak közlekedni.

Abony 2012. október 07.

Abonyi Horgász Egyesület Vezetősége

##### 

##### 